แนวโน้ม SET เช้านี้พักฐาน โบรกฯมอง “โควิด” สายพันธุ์ใหม่ถ่วง-ต่างชาติขายต่อ!
ตลาดหุ้นไทยเช้านี้แกว่งไซด์เวย์ในกรอบ ในลักษณะพักฐาน หลังพบเชื้อสายพันธุ์แอฟริกาใต้-อินเดีย ทั้งกังวลการปรับเกณฑ์นโยบายการเงินของเฟดหลังเงินเฟ้อสหรัฐฯสูงขึ้น และ Fund Flow เป็นลบ
ตลาดหุ้นไทยเช้านี้แกว่งไซด์เวย์ในกรอบ ในลักษณะพักฐาน หลังพบเชื้อสายพันธุ์แอฟริกาใต้-อินเดีย ทั้งกังวลการปรับเกณฑ์นโยบายการเงินของเฟดหลังเงินเฟ้อสหรัฐฯสูงขึ้น และ Fund Flow เป็นลบ
24 พ.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ในกรอบ ในลักษณะพักฐาน เนื่องจากมีความเป็นห่วงสถานการณ์การแพร่ระบาดไวรัสโควิด-19 ในประเทศขณะนี้ที่พบเชื้อสายพันธุ์แอฟริกาใต้ และเชื้อสายพันธุ์อินเดีย และมีความกังวลการปรับเกณฑ์นโยบายการเงินของธนาคารกลางสหรัฐฯ (เฟด) หลังจากเงินเฟ้อสหรัฐฯปรับตัวสูงขึ้น อีกทั้ง Fund Flow เป็นลบ เห็นได้จากนักลงทุนต่างชาติยังขายต่อเนื่อง
นอกจากนี้ MSCI ก็จะปรับลดน้ำหนักหุ้นไทยด้วย และตลาดฯก็ยังไม่มีปัจจัยบวกใหม่เข้ามาด้วย อย่างไรก็ดี สัปดาห์นี้มีตัวเลขการค้าของไทยและผลผลิตภาคอุตสาหกรรมของไทย ส่วนนอกประเทศให้ติดตามผลิตภีณฑ์มวลรวมภายในประเทศ (GDP) งวดไตรมาส 1/62 (ประมาณการครั้งที่ 2) ของสหรัฐฯ และติดตามตัวเลขผู้ขอรับสวัสดิการว่างงานของสหรัฐฯรายสัปดาห์
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ พร้อมให้แนวรับ 1,545-1,550 จุด ส่วนแนวต้าน 1,560-1,565 จุด